Íþróttahátíð Grunnskólans á Hólmavík hefur verið frestað til 30. janúar 2020 klukkan 17:00 . Allt skólahald fellur niður í Grunn - og tónskólanum á Hólmavík og Leikskólanum Lækjarbrekku , 23. janúar 2020 vegna slæmrar veðurspár . Strandabyggð tekur nú þátt í verkefninu Brothættar byggðir , sem rekið er af Byggðastofnun . Mikilvægur liður í verkefninu er starf verkefnastjórnar , sem í sitja m.a. fulltrúar íbúa . Sveitarstjórn Strandabyggðar hefur ákveðið að gefa íbúum kost á að bjóða sig fram til setu í verkefnastjórninni . Frestur til að skila inn tillögum er til miðnættis 31. janúar n.k. og skal tillögum skilað inn á netfangið : strandabyggd@strandabyggd.is eða í afgreiðslu sveitafélagsins . Allar nánari upplýsingar veitir sveitarstjóri , í 899-0020 . Margir þekkja verkefni Byggðastofnunar ; Brothættar byggðir , aðeins af afspurn . Verkefnið hefur gengið frá árinu 2015 og hafa eftirfarandi staðir tekið þátt : Árneshreppur , Bakkafjörður , Bíldudalur , Borgarfjörður eystri , Breiðdalshreppur , Grímsey , Hrísey , Raufarhöfn , Skaftárhreppur , Þingeyri og Öxarfjarðarhérað . Megin markmiðið verkefnisins er að stöðva viðvarandi fólksfækkun í smærri byggðakjörnum og í sveitum landsins . Veittir eru verkefnastyrkir , boðið er upp á ráðgjöf , haldnir íbúafundir og hvatt til almennrar umræðu um þróun atvinnu - og mannlífs á viðkomandi svæði . Verkefnið miðar að víðtæku samráði og því að virkja þekkingu og getu íbúa byggðarlaga til að móta framtíðarsýn , markmið og lausnir . Mikilvægt að fá fram skoðanir íbúanna sjálfra á framtíðarmöguleikum heimabyggðarinnar og leita lausna á þeirra forsendum í samvinnu við ríkisvaldið , landshlutasamtök , atvinnuþróunarfélag , sveitarfélagið , brottflutta íbúa og aðra , eins og segir á heimasíðu Byggðastofnunar ; www.byggdastofnun.is Strandabyggð sótti um aðild að verkefninu árið 2014 en komst ekki inn þá og hefur umsóknin legið inni hjá Byggðastofnun síðan . Nú er hins vegar komið að því að Strandabyggð taki þátt , sem fyrr segir og er gert ráð fyrir að skrifað verði undir samninga þar að lútandi á næstu dögum . Í kjölfar þess , verður mynduð verkefnisstjórn og hefur sveitarstjórn ákveðið að gefa íbúum Strandabyggðar kost á að bjóða sig fram til setu í þeirri verkefnastjórn . Nánar er sagt frá því í annari frétt á heimasíðu Strandabyggðar . Mikil áhersla er lögð á þátttöku íbúa í verkefninu , m.a. í gegn um setu þeirra í verkefnastjórn sem fyrr segir , á íbúaþingum og með beinum hætti í umræðu um atvinnuþróun og mannlíf . Í því fellst í raun tækifærið og það er okkar að grípa það . Sumum kanna að þykja nafnið , Brothættar byggðir , neikvætt og merki um eitthvað sem sé farið , brotið . Svo er hins vegar ekki , því það sem er brothætt , er ekki brotið . Aðeins viðvæmt . Við kjósum að líta á verkefnið sem tækifæri . Tækifæri fyrir sveitarfélagið og íbúa þess að móta áherslur í uppbyggingu atvinnu - og mannlífs , tækifæri til að móta nýjar hugmyndir , ný fyrirtæki , skapa umræðu um sérstöðu og sérkenni Strandabyggðar og draga fram mynd af því samfélagið sem hér getur þróast . Við tökum því verkefninu Brothættar byggðir fagnandi og ætlum okkur að nýta það Strandabyggð til framdráttar . Hér má sjá frétt á vef Byggðastofnunar um þátttöku Strandabyggðar í verkefninu . Gunnar Helgason rithöfundur heimsækir Grunnskólann á Hólmavík þriðjudaginn 21. janúar klukkan 13:00 . Hann ætlar að lesa upp úr bókinni Draumaþjófurinn sem er nýjasta bókin og spjalla við nemendur að því loknu . Áður hafa komið út á annan tug bóka eftir Gunnar Helgason meðal annars bækurnar : Mamma klikk , Pabbi prófessor , Víti í Vestmannaeyjum , Aukaspyrna á Akureyri og Goggi og Grjóni . Starfsáætlun Strandabyggðar fyrir árið 2020 er nú aðgengileg á heimasíðu sveitarfélagsins , og við hvetjum alla sem hafa áhuga á framgangi mála hér í sveitarfélaginu , að kynna sér hana . Eins má finna Fjáhagsáætlun Strandabyggðar á heimasíðunni og þar er áætlun fram til 2023 .